EkBass/fiwiki-20250220-pages-articles huggingface dataset:
Melissa O’Neil

Melissa Crystal O’Neil (s. 12. heinäkuuta 1988 Calgary, Alberta) on kanadalainen laulaja ja näyttelijä. Hän voitti Canadian Idol kilpailun kolmannella tuotantokaudella vuonna 2005. Hänet tunnetaan myös Two/Portia Lin hahmona scifisarjassa Dark Matter. Hän julkaisi Melissa O’Neil nimisen esikoisalbumin Sony BMG Canadan alaisuudessa vuonna 2005. Kyseiseltä albumilta julkaistiin kolme singleä. == Nuoruus == O’Neil syntyi ja kasvoi Albertan provinssissa Calgaryssä. Hän opiskeli Terry Fox Junior High Schoolissa ja Lester B. Pearson High Schoolissa. Nuorena hän työskenteli lasten päivähoitokeskuksessa ja on ollut mukana useassa musikaali– ja teatterituotannossa. == Ura == === Muusikkona === O’Neil osallistui alkuvuonna 2005 Canadian Idol kilpailun karsintoihin. Tuomarit pitivät hänen äänestään ja hän eteni ensin 100 parhaan ja tuon jälkeen 32 parhaan joukkoon. Kilpailun pudotuskierroksella hänen esittämä "Concrete Angel" kappale sai kisojen suurimman äänimäärän. 10 parhaan joukkoon päästyään tuomarina toiminut Zack Werner sanoi O’Neilin olevan mahdollisuudet voittaa koko kisa. Syyskuun alussa O’Neil eteni kisan finaaliin Rex Goudien kanssa. 14\. syyskuuta 2005 pidetyssä finaalissa O’Neil voitti Goudien, jonka myötä hänestä tuli ensimmäinen naisvoittaja ja nuorin voittaja kisan historiassa. Canadian Idol kilpailun voiton jälkeen O’Neil kiirätettiin nauhoittamaan studioalbumia, josta hän on sanonut: "vain yksi kappale on minun tekemäni" ja "olin vain lapsi, en tiennyt mitä olin tekemässä". Melissa O’Neil niminen studioalbumi julkaistiin 22. marraskuuta 2005. Albumilta julkaistiin kolme singleä; "Alive", "Let It Go" ja "Speechless". === Näyttelijänä === Vuoden 2007 jälkeen O’Neil on esiintynyt teatterissa ja musikaaleissa muun muassa "High School Musical on Stage!", "British Invasion", "Jesus Christ Superstar" "Camelot" ja "Les Misérables" esityksissä. Vuonna 2014 hän voitti Dora Awards palkinnon roolistaan musikaalissa Les Misérables. Joulukuussa 2014 O’Neil valittiin esittämään Two/Portia Lin hahmoa Syfyn scifisarjaan Dark Matter. Hänet valittiin vastapariksi Nathan Fillionin hahmolle ABC:n rikossarjaan The Rookie vuonna 2018. == Diskografia == === Albumit === * Melissa O’Neil (2005) === Singlet === * "Alive" (2005) * "Let It Go" (2005) * "Speechless" (2006) == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2010 Broken Hearts Broken Hearts Brandi Televisiosarjat Vuosi Suomenkielinen nimi Alkuperäinen nimi Rooli Huom. 2015–2016 Rogue Rogue Jen 8 jaksoa 2015–2017 Dark Matter Dark Matter Two/Portia Lin päärooli 2015 This Life This Life Sarah 7 jaksoa 2016 Second Jen Second Jen Naomi 1 jakso 2017 Lost Generation Lost Generation Tasha 5 jaksoa Ransom Ransom Drita Jakupi 1 jakso 2018 Condor Condor Janice 3 jaksoa iZombie iZombie Suki 1 jakso The Rookie The Rookie Lucy Videopeli Vuosi Alkuperäinen nimi Rooli Huom. 2016 The Division Faye Lau äänirooli == Lähteet == == Aiheesta muualla == * * Luokka:Vuonna 1988 syntyneet Luokka:Elävät henkilöt Luokka:Kanadalaiset laulajat Luokka:Kanadalaiset näyttelijät
Gertrude Pritzi

Gertrude "Trude" Pritzi (15. tammikuuta 1920 Wien – 21. lokakuuta 1968 Wien) oli itävaltalainen pöytätennispelaaja. Hän voitti 1930- ja 1940-luvuilla yhteensä viisi maailmanmestaruutta, joista kaksi kaksinpelissä. Vuoden 1937 kaksinpelimestaruuden hän jakoi yhdysvaltalaisen Ruth Aaronsin kanssa. Anschlussin seurauksena hän edusti vuoden 1939 MM-kilpailuissa Saksaa. == Saavutukset == === MM-mitalit === * Naisten kaksinpeli ** Kultaa 1937, 1938 ** Hopeaa 1939 ** Pronssia 1947, 1949, 1951 * Naisten nelinpeli ** Kultaa 1939 (parina Hilde Bussmann), 1947 (parina Gizella Farkas) * Sekanelinpeli ** Pronssia 1938, 1939 * Naisten joukkuekilpailu ** Kultaa 1939 ** Hopeaa 1951 ** Pronssia 1938, 1953 Lähde: == Lähteet == Luokka:Itävaltalaiset pöytätennispelaajat Luokka:Saksalaiset pöytätennispelaajat Luokka:Vuonna 1920 syntyneet Luokka:Vuonna 1968 kuolleet
Luettelo diplomaattisista edustustoista Afganistanissa

Tämä on luettelo diplomaattisista edustustoista Afganistanissa. Tällä hetkellä Kabulissa on 37 suurlähetystöä. Useiden maiden suurlähettiläät ovat akkreditoitu lähimaista. ==Suurlähetystöt== === Kabulissa === * * * * * * * * * * * * * * * * * * * * * * * * * * * * * * * * * * * * == Edustustot / valtuuskunnat == * (valtuuskunta) * ( lähetystyö)http://urm.lt/default/en/embasycontacts/viewlt/id.736 ==Konsulaatit ja Pääkonsulaatit== ===Heratissa=== * * * * (konsulaatti)Дипломатические представительства и консульские учреждения Туркменистана за рубежом ===Jalalabadissa=== * * ===Kandaharissa=== * * * ===Mazar-e-Sharifissa=== * * * * * * (konsulaatti) * (konsulaatti) == Akkreditoidut suurlähetystöt == Seuraavat suurlähetystöt sijaitsevat Islamabadista ellei toisin mainita * * (Almaty) * * * (New Delhi) * * * (New Delhi) * (Tehran) * (Ašgabat ) * (Oslo) * * (Teheran) * * (Taškent) * (New Delhi) * * (Teheran) * * * * * (New Delhi) * * * * * * (New Delhi) * * * (Peking) == Entiset == * ==Lähteet== Afganistan Luokka:Afganistanin politiikka
Mater Marium

Mater Marium vuodelta 2012 on valosuunnittelija ja taiteilija Tarja Ervastin mediataidetos Aurajoen suulla Turussa. Teos kunnioittaa satama-alueen laivateollisuuden pitkäaikaista historiaa ja muistuttaa samalla kaupungin teollisesta menneisyydestä. Teos koostuu telakkanosturista, jossa valo- ja videoelementit vaihtelevat vuoden- ja vuorokaudenaikojen mukaan. Talvella videokuvaa hallitsevat laivojen valmistusprosessit, teräksen työstäminen ja lämpimät värit. Kesällä on vaaleampi väriskaala, jossa aiheina ovat muun muassa purjelaivojen ja merenkulun maailmat ja vapaa vesi. Mater Marium on osa Turku 2011 –säätiön ja Turun kulttuuriasiakeskuksen Nosturitaidehanketta. Toteutusta tukivat myös Turun Satama ja Turku Energia. Teoksen nimi tarkoittaa merten äitiä. Taiteilija Ervasti näkee nosturin äitihahmona kaikille laivoille, jotka nosturi on saatellut merille. Ja kuten kaikki äidit, niin myös nosturikin kantaa kehossaan käytön jälkiä synnyttämistään laivoista ja siitä työstä, mitä Aurajoella on tehty vuosisatojen ajan. Teoksessa on käytetty energiaa säästävää tekniikkaa, kuten led-valaisimia ja led- videonäyttöjä. == Lähteet == Luokka:Turun patsaat ja veistokset Luokka:V kaupunginosa
Šigirin puuveistos

Šigirin puuveistos on 11 600 vuotta vanha puuveistos, joka löytyi vuonna 1894 Jekaterinburgin läheltä. Sen materiaali on lehtikuusta. Veistoksen tarkoituksesta ei ole tietoa. Veistos saatiin kootuksi vuonna 1914 niistä paloista, jotka ovat löytyneet. Sen korkeus on viisi metriä. Kullankaivajat löysivät palat turvekerroksesta neljän metrin syvyydestä. == Lähteet == Luokka:Esihistorialliset veistokset Luokka:Venäjän esihistoria Luokka:Venäjän muinaisjäännökset Luokka:Venäjän patsaat ja veistokset Luokka:Jekaterinburgin historia
Nicole Struse

Nicole Sandra Struse (s. 31. toukokuuta 1971 Haan) on saksalainen, 1990-luvun loppupuolella ja 2000-luvun alussa menestynyt pöytätennispelaaja. Hän voitti viisi Euroopan-mestaruutta, joista naisten kaksinpelissä yhden. Hän osallistui neljiin olympialaisiin vuosina 1992–2004 ja pääsi parhaimmillaan puolivälieriin naisten kaksinpelissä Atlantassa 1996. Naisten nelinpelissä hänen parinaan olympialaisissa pelasi Elke Schall. Struse voitti Euroopan TOP 12 -turnauksen vuonna 2004. == Saavutukset == === MM-mitalit === * Naisten joukkuekilpailu ** Pronssia 1997 Lähde: === EM-mitalit === * Naisten kaksinpeli ** Kultaa 1996 ** Pronssia 1994, 1998 * Naisten nelinpeli ** Kultaa 1996, 1998 (parina Elke Schall) ** Pronssia 2000 * Naisten joukkuekilpailu ** Kultaa 1996, 1998 ** Hopeaa 1994, 2000, 2002 ** Pronssia 2007 Lähde: == Lähteet == Luokka:Saksalaiset pöytätennispelaajat Luokka:Vuonna 1971 syntyneet Luokka:Elävät henkilöt
Luettelo diplomaattisista edustustoista Kazakstanissa

Tämä on luettelo diplomaattisista edustustoista Kazakstanissa. Tällä hetkellä Astanassa on 66 suurlähetystöä. ==Suurlähetystöt== ===Astanassa=== * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * ==Muut edustustot== * (delegaatio) ==Suurlähetystöjen sivukonttorit== ===Almatyssa=== * * * * * ==PääKonsulaatit / konsulaatti== ===Almatyssa=== * (Konsulaatti) * * * * * * (Konsulaatti) * * * * * *Consulate-General of Turkey in Almaty * (Konsulaatti) * * ===Aktaussa=== * (Konsulaatti) * (Konsulaatti) * (Konsulaatti) * (Konsulaatti) ===Oralssa=== * (Konsulaatti) ==Akkreditoidut suurlähetystöt== Seuraavat suurlähetystöt sijaitsevat Moskovassa ellei toisin mainita *http://www.mrecic.gov.ar/ *http://www.russia.embassy.gov.au/mscw/aboutus.html * *http://chileabroad.gov.cl/kazajstan/ * (Ankara)http://www.mvep.hr/MVP.asp?pcpid=1613&dmid;=109#pocdrz *http://www.mfa.gov.cy/mfa/mfa2006.nsf/All/A15F4733110D39A2C22571C7002D3009?OpenDocument * *http://www.minex.gob.gt/DirectorioPaisesRelacion.aspx *http://www.iceland.is/iceland-abroad/ru/embassys-jurisdiction/ *http://www.dfa.ie/home/index.aspx?id=5480 *http://www.en.kenemb.ru/ * (New Delhi) * * (Ankara)http://mfa.gov.mk/bilateralni- app/examples/predstavnistva_vo_stranstvo_en/index.html *http://www.foreign.gov.mt/Default.aspx?MDIS=73 * (Ankara)http://embamex.sre.gob.mx/turquia/index.php/es/embajada-mexico *http://www.mfa.gov.md/missions-of-rm/ *http://www.mfat.govt.nz/Embassies/1-NZ-representatives-overseas/index.php *http://www.mfa.gov.ng/asia-world/251-russia-moscow-nigerian-embassy *http://www.rree.gob. * *http://www.portugal.gov.pt/pt/os- ministerios/ministerio-dos-negocios-estrangeiros/quero-saber-mais/sobre-o- ministerio/representacoes-diplomaticas-portuguesas/embaixadas-e-postos- consulares.aspx#C * (Singapore)http://www.mfa.gov.sg/content/mfa/missions/singapore_mission/mission_locator.html *http://moscow.embassy.si/en *http://www.mea.gov.lk/index.php/missions/112-russia/472-embassy-of-the- democratic-socialist-republic-of-sri-lanka-moscow-russia * (Tukholma) *http://www.mrree.gub.uy/frontend/page?1,inicio,embajadas,O,es,0 , ==Viitteet== K Luokka:Kazakstanin politiikka
Lucy Peng

Lucy Peng, oik. Peng Lei (; s. syyskuu 1973; Hangzhou, Zhejiang, Kiina), on kiinalainen yrittäjä ja yritysjohtaja. Hän on yksi kiinalaisen Alibaba- verkkokauppajätin 18 perustajista ja on toiminut erilaisissa johtotehtävissä yhtymässä perustamisen (1999) jälkeen. Huhtikuussa 2018 hän toimi Alibabasta irtautuneen pankki- ja rahoitusyhtiö Ant Financialin (aiempi Alipay) hallituksen puheenjohtajana ja Alibaban ostaman kaakkoisaasialaisen Lazada- verkkokaupan toimitusjohtajana. Tätä ennen hän oli toiminut muun muassa Ant Financialin toimitusjohtajana ja Alibaban henkilöstöjohtajana. Talousjulkaisu Forbesin nosti Pengin miljardöörilistalleen; maaliskuussa 2018 hänen varallisuudekseen arvioitiin 1,1 miljardia dollaria. Varallisuus on peräisin erityisesti verkkokauppajätti Alibaban omistajuudesta; Peng oli yksi 18 verkkokauppajätti Alibabaa perustaneista henkilöistä. Yhtiö listautui New Yorkin pörssiin vuonna 2014 ja useista perustajista on tullut dollarimiljardöörejä. Yhdysvaltalainen talousjulkaisu Forbes luokitteli Pengin vuoden 2017 maailman vaikutusvaltaisimpien naisten listallaan sijalle 34. Talousjulkaisu Fortune nosti hänet maailman talouselämän kansainvälisten (ei- yhdysvaltalaisten) naisvaikuttajien 18. sijalle (2017). Pengillä on alempi taloushallinnon korkeakoulututkinto (BBA, 1994) Zhejiang Gongshang -yliopistosta. Hän on naimisissa Alibaban perustajiin myös kuuluvan Tongyu Sunin kanssa. Valmistumisensa jälkeen ja ennen Alibaban perustamista Peng toimi viisi vuotta yliopisto-opettajana (Zhejiang University of Finance and Economics). ==Lähteet== ==Aiheesta muualla== *China Entrepreneur Club: An Interview with Peng Lei：The DNA Code of Alibaba (Green Herald: Cao Kezhen Wang Rui, 2009-09-14) (daonong.com) Luokka:Kiinalaiset yritysjohtajat Luokka:Kiinalaiset elinkeinoelämän vaikuttajat Luokka:Vuonna 1973 syntyneet Luokka:Elävät henkilöt Luokka:Kiinalaiset miljardöörit
Salibandyn P21 SM-sarja

P22 SM-sarja (joskus myös Nuorten SM-sarja) on salibandyn alle 22-vuotiaiden poikien korkein sarjataso. Sarjan järjestämisestä vastaa Suomen Salibandyliitto. Sarja pelataan yhdessä 14 joukkueen lohkossa yksittäisinä otteluina. Peliaika otteluissa on 3×20 minuuttia. Toisin kuin muissa junioreiden SM-sarjoissa, P21-ikäluokassa SM-sarjaan ei tarvitse joka vuosi karsia, vaan sarjapaikka on periytyvä. == Sarjajärjestelmä == === Runkosarja === Runkosarja pelataan kaksinkertaisena, eli ottelumäärä runkosarjassa on 22. Jos varsinainen peliaika päättyy tasan, pelataan viiden minuutin jatkoaika. Tarvittaessa jatkoajan jälkeen pelataan rangaistuslaukauskilpailu. Runkosarjan 8 parasta jatkavat puolivälieriin. Viimeinen tippuu 1. divisioonaan ja 10. sekä 11. karsivat paikastaan SM-karsinnoissa. === Pudotuspelit === Puolivälierissä runkosarjan 1. saa valita vastustajan sijoilta 7.-8. Runkosarjan 2. saa valita vastustajan sijoilta 6.-8. Runkosarjan 3. valitsee vastustajan sijoilta 5.-8. ja runkosarjan 4. saa vastaansa valitsematta jääneen joukkueen. Puolivälierien voittajat etenevät välieriin. Välierien häviäjät pelaavat pronssiottelussa ja voittajat finaaleissa. Puolivälierät, välierät ja finaalit pelataan paras viidestä. Pronssinsta pelataan vain yksi ottelu. Pudotuspeleissä ja SM-karsinnoissa jatkoaika kestää 20 minuuttia. === SM-karsinnat === SM-karsinnat pelataan paras kolmesta ottelusarjoina. Otteluparit ovat SM-sarjan 10. vastaan I-divisioonan 3. ja I-divisioonan 2. vastaan SM-sarjan 11. Otteluparien voittajat pelaavat kaudella 2019-2020 SM- sarjassa ja häviäjät 1. divisioonassa. == Joukkueet 2021–2022 == Joukkue Kunta Kotihalli SPV Seinäjoki Seinäjoen Uimahalli-Urheilutalo TPS Turku Leaf Areena Classic Tampere Spiral-halli Oilers Espoo Tapiolan urheiluhalli Indians Espoo Tapiolan urheiluhalli Happee Jyväskylä Palokan koulukeskus EräViikingit Helsinki Mosahalli Hawks Helsinki Arena Center Myllypuro Tiikerit Vantaa Trio Sport Center Nokian KrP Nokia Raholan Liikuntakeskus LASB Lahti Heinishalli Steelers Hämeenlinna Iittala-halli OLS Oulu Kastellin monitoimitalo Karhut Pori Porin urheilutalo == Katso myös == * A-poikien I-divisioona * B-poikien SM-sarja * B-poikien 1. divisioona * C1-poikien SM-sarja * C1-poikien 1. divisioona * C2-poikien SM-sarja == Lähteet == * http://salibandy.fi/kilpailu/valtakunnalliset-sarjat/nsm/ * https://salibandy.fi/fi/uutiset/naisten-1-divisioona-miesten-suomisarja- seka-p21-sm-sarja-laajenevat-nain-paikat-maaraytyvat/ Luokka:Suomen salibandysarjat
Park Guy-lim

Park Guy-lim (; s. 27. helmikuuta 1999) on eteläkorealainen mäkihyppääjä. Vuoden 2018 talviolympialaisissa Park hyppäsi normaalimäessä 35:nneksi eli viimeiseksi. Maailmancupissa Park kilpaili ensimmäisen kerran helmikuussa 2017 Pyeongchangissa sijoittuen 30:nneksi. Se on myös hänen paras sijoituksensa maailmancupissa. Nuorten MM-kilpailuihin Park on osallistunut kerran. Vuoden 2016 kisoissa hän oli normaalimäessä 42:s. Park oli ilmoitettu myös vuoden 2018 kisojen normaalimäkeen, mutta ei hypännyt kilpailussa. == Lähteet == Luokka:Eteläkorealaiset mäkihyppääjät Luokka:Vuonna 1999 syntyneet Luokka:Elävät henkilöt
Troy Garton

Troy Garton (s. 20. helmikuuta 1988 Auckland) on uusiseelantilainen nyrkkeilijä. Garton alkoi harrastaa nyrkkeilyä vuonna 2014, alun perin osallistuakseen työnantajansa Les Mills Gymin järjestämään hyväntekeväisyystapahtumaan. Vuonna 2016 hän alkoi osallistua amatöörinyrkkeilykilpailuihin ja vuonna 2017 hän voitti Uuden-Seelannin- mestaruuden kevytsarjassa eli alle 60-kiloisissa. Helmikuussa 2018 Garton valittiin Uuden-Seelannin joukkueeseen Australian Gold Coastissa järjestettäviin Kansainyhteisön kisoihin. Päivä ennen kisoihin lähtöä hän loukkasi eturistisiteensä sparraustilanteessa, mutta päätti silti osallistua kisoihin. Hän voitti niissä pronssia, voitettuaan puolivälierissä botswanalaisen Aratwa Kasemangin, mutta hävittyään välierissä australialaiselle Anja Stridsmanille. Garton opiskeli vaatesuunnittelua Aucklandin teknisessä yliopistossa. Vuonna 2013 hän kuului Spartacus- televisiosarjan pukuosaston työntekijöihin. Hän on toiminut aiemmin myös näyttelijänä, vuonna 2007 saippuasarjassa Shortland Street, jossa hän esitti Caitlin Owensia. Garton on maori. == Lähteet == Luokka:Uusiseelantilaiset nyrkkeilijät Luokka:Vuonna 1988 syntyneet Luokka:Elävät henkilöt
Sakina Karchaoui

Sakina Karchaoui (s. 26. tammikuuta 1996 Salon-de-Provence) on ranskalainen jalkapalloilija. Hän edustaa Paris-Saint-Germainia. == Ura == === Nuoruusvuodet === Provencen alueella Salon-de-Provencessa syntynyt Karchaoui varttui läheisessä Miramasin kunnassa marokkolaisten vanhempien kasvattamana. Jalkapallon pelaamisen hän aloitti naapurustossa asuneiden poikien kanssa. Kahden paikallisseura US Miramasissa vietetyn vuoden jälkeen hän liittyi Montpellier’hen. === Pääsarjaura === Marraskuussa 2012 Karchaoui debytoi Montpellier’n edustusjoukkueessa 6–0-voitossa Vendenheimia vastaan. Hän pelasi joukkueessa vuoteen 2020 saakka. Kauden 2020–2021 hän edusti Olympique Lyonnais'ta ja kesällä 2021 hän siirtyi Paris Saint-Germainiin. === Maajoukkue === Karchaoui on ennen EM-kilpailujen 2022 alkua pelannut Ranskan naisten maajoukkueessa 47 ottelua eikä ole tehnyt niissä maaleja. MM-kilpailuissa 2019 hän pääsi kentälle vain neljännesvälieräottelun viime minuuteille. == Lähteet == Luokka:Ranskalaiset jalkapalloilijat Luokka:Vuonna 1996 syntyneet Luokka:Elävät henkilöt
Yhdysvaltain presidentinvaalit 1836

Yhdysvaltain presidentinvaalit 1836 olivat 13:nnet Yhdysvaltain presidentinvaalit. Ne järjestettiin 3. marraskuuta – 7. joulukuuta 1836. Vaaleissa istuva varapresidentti Martin Van Buren demokraattisesta puolueesta voitti neljä whig-puolueen ehdokasta. ==Ehdokkaat== ===Demokraatit=== File:MVanBuren.png|Varapresidentti Martin Van Buren New Yorkista Puoluekokouksen äänestys Presidentiksi Varapresidentiksi Martin Van Buren 265 Richard M. Johnson 178 William C. Rives 87 ===Whig=== File:William Henry Harrison by James Reid Lambdin, 1835.jpg|Entinen senaattori William H. Harrison Ohiosta File:HLWhite.jpg|Senaattori Hugh L. White Tennesseestä File:DanielWebster.png|Senaattori Daniel Webster Massachusettsista File:Willie p magnum.jpg|Senaattori Willie P. Mangum Pohjois-Carolinasta ==Tulokset== Yhdysvaltain presidentinvaalit 1836 |- style="background-color:#E9E9E9;text-align:center;" ! colspan="2" rowspan="2" style="text-align:left;" | Presidenttiehdokas ! rowspan="2" colspan="1" style="text-align:left;" | Puolue ! rowspan="2" colspan="1" style="text-align:left;" | Kotiosavaltio ! rowspan="1" colspan="2" style="text-align:left;" | Kansanäänet ! rowspan="2" colspan="1" style="text-align:center;" | Valitsijamiesäänet |- ! Määrä ! % |- style="background-color:#E9E9E9;text-align:center;" |- | style="background-color:" | | style="text-align:left;" | Martin Van Buren | style="text-align:left;" | Demokraatit | style="text-align:left;" | New York | 764 176 | 50,8 | 170 |- | style="background-color:" | | style="text-align:left;" | William H. Harrison | style="text-align:left;" | Whig | style="text-align:left;" | Ohio | 550 816 | 36,6 | 73 |- | style="background-color:" | | style="text-align:left;" | Hugh L. White | style="text-align:left;" | Whig | style="text-align:left;" | Tennessee | 146 107 | 9,7 | 26 |- | style="background-color:" | | style="text-align:left;" | Daniel Webster | style="text-align:left;" | Whig | style="text-align:left;" | Massachusetts | 41 201 | 2,7 | 14 |- | style="background-color:" | | style="text-align:left;" | Willie P. Magnum | style="text-align:left;" | Whig | style="text-align:left;" | Pohjois-Carolina | – | – | 11 |- | colspan=4 style="text-align:left;" | Muut | 1 234 | 0,1 | – |- | colspan="7" style="background-color:#E9E9E9;"| |- style="font-weight:bold" | colspan="4" style="text-align:left;" | Yhteensä | 1 503 534 | 100 | 294 |- style="font-weight:bold" | colspan="6" style="text-align:left;" | Voittoon tarvitaan | 148 |} ==Huomautuksia== Luokka:1836 Presidentinvaalit 1836
Liu Qing (yritysjohtaja)

Liu Qing () eli Jean Liu Qing tai Jean Liu (s. 1978, Peking) on kiinalainen yritysjohtaja. Keväällä 2018 hän toimi kiinalaisen taksi- ja kuljetuspalvelujen varausohjelmistoa kehittävän DiDin hallituksen puheenjohtajana. Liun johdolla Didi hankki yhdysvaltalaisen Uberin Kiinan toiminnot vuonna 2016. Tämän jälkeen Didi hankki 5,5 miljardin dollarin rahoituksen toiminnalleen, jonka avulla yhtiö pyrki laajentamaan taksipalvelujaan Euroopan, Lähi-itään ja Afrikkaan. Yhdysvaltalainen aikakauslehti Time sisällytti hänet vuoden 2017 keskeisten vaikuttajien joukkoon (Time 100). Talousjulkaisu Forbes luokitteli Liun vuoden 2017 maailman vaikutusvaltaisimpien naisten listallaan sijalle 40. Talousjulkaisu Fortune nosti hänet maailman talouselämän kansainvälisten (ei- yhdysvaltalaisten) naisvaikuttajien 25. sijalle (2017). DiDi () on vuonna 2012 perustettu, Kiinan Hangzhousta käsin toimiva taksivarausten mobiiliohjelmiston kehittäjäyhtiö. Maaliskuussa 2016 yhtiön mobiiliohjelmistoilla varattiin Kiinassa yli kymmenen miljoonaa taksi- ja pienoisbussimatkaa päivittäin. Huhtikuussa 2018 yritys viesti, että sillä on jo 450 miljoonaa käyttäjää, jotka tekevät yhtiön tarjoaman palvelun avulla noin 25 miljoonaa matkaa päivässä. Yritys on tehnyt sijoituksia useisiin ulkomaisiin taksimatkoja tarjoaviin tai niiden varauspalvelua hoitaviin yrityksiin (esimerkiksi Viron Taxify, yhdysvaltalainen Lyft, brasilialainen 99 - 2018 jo Didin tytäryritys, intialainen Ola, Singaporen Grab ja Lähi-idän Careem). DiDi on kertonut yhteisyrityksen perustamisesta Softbankin kanssa Japanin henkilökuljetusmarkkinaa silmällä pitäen. DiDi toimii yhteistyössä myös useiden autovalmistajien kanssa erityisesti DiDin henkilökuljetuksiin soveltuvien automallien valmistamiseksi. Yritys myös tutkii erilaisia autojen omistus- ja rahoitusmalleja osana tarjontansa kehittämistä. Liu valmistui tietojenkäsittelytiede pääaineenaan Pekingin yliopistosta (B.A./B.Sc.) ja myöhemmin Harvardin yliopistosta (M.Sc.). Liu työskenteli rahoituskonserni Goldman Sachsilla (yleten Aasian toimintojen toimitusjohtajaksi) ennen siirtymistään Didi Chuxingin palveluun vuonna 2014. Liu on naimisissa, ja hänellä on kolme lasta. Liun isä on pankkiiri ja suurliikemies Liu Chuanzhi, joka tunnetaan muun muassa tietokonevalmistaja Lenovon perustajana sekä IBM:n kannettavien tietokoneiden liiketoiminnan ja Pizza Expressin ostajana kiinalaisomistukseen. ==Lähteet== Luokka:Kiinalaiset yritysjohtajat Luokka:Kiinalaiset elinkeinoelämän vaikuttajat Luokka:Vuonna 1978 syntyneet Luokka:Elävät henkilöt
Amy Tan

Amy Tan (19. helmikuuta 1952 Oakland) on yhdysvaltalainen kirjailija. Tan syntyi Yhdysvalloissa kiinalaisille vanhemmille. Hän opiskeli englantia ja kielitiedettä San Josen yliopistossa. Tan on kirjoittanut erityisesti aasialais-amerikkalaisista naisista. ==Suomennetut teokset== * * * * * * ==Lähteet== Luokka:Yhdysvaltalaiset kirjailijat Luokka:Vuonna 1952 syntyneet Luokka:Elävät henkilöt
Liu Qing

Liu Qing voi tarkoittaa muun muassa seuraavia henkilöitä: * Liu Qing (s. 1964), kiinalainen koripalloilija, olympiamitalisti (1984, 1992) * Liu Qing, kiinalainen jääkiekkoilija (ks. Nuorten talviolympialaiset 2012) * Liu Qing (s. 1978), kiinalainen yritysjohtaja
Anna Boch

thumb|Anna Boch (ennen vuotta 1900). Anna Boch (10. helmikuuta 1848 Saint- Vaast, Belgia – 25. helmikuuta 1936 Ixelles, Belgia) oli belgialainen taidemaalari ja taidekeräilijä. Hänen oma tuotantonsa edusti neoimpressionismia.Anna Bochin sivusto (Wayback Machine) Boch ihaili Vincent van Goghia ja osti taiteilijan eläessä häneltä yhden maalauksen. Pitkään uskottiin, että Bochin ostos oli ainoa maalaus jonka van Gogh sai eläessään myytyä.The Red Vineyard, Anna Bochin sivusto Belgiassa ilmestyi asiasta kertova puolidokumentaarinen elokuva vuonna 2015.http://www.mementoproduction.be/site/en/production-et-distribution- dvd/anna-et-vincent Boch testamenttasi 140 omaa maalaustaan puutarhurinsa tyttärelle Ida van Haelewijnille, joka oli myös hänen kummityttönsä. Monien vaiheiden jälkeen ne ovat päätyneet esille Anna & Eugène Boch -kokoelmaan, joka avattiin Belgiassa vuonna 2011.Anna Bochin sivusto == Lähteet == Luokka:Belgialaiset taidemaalarit Luokka:Vuonna 1848 syntyneet Luokka:Vuonna 1936 kuolleet
Lisa Unterweger

Lisa Unterweger (s. 4. helmikuuta 1995) on itävaltalainen maastohiihtäjä. Unterweger kilpaili Lahden MM-kilpailuissa 2017 sijoittuen parisprintissä 16:nneksi ja vapaan hiihtotavan sprintissä 36:nneksi. Pyeongchangin olympialaisissa 2018 hän oli parisprintissä 14:s, perinteisen hiihtotavan sprintissä 50:s ja 10 kilometrin vapaan hiihtotavan kilpailussa 67:s. Seefeldin MM-kilpailuissa 2019 hän sijoittui 10 kilometrin perinteisen kilpailussa 31:nneksi, 30 kilometrin vapaan yhteislähtökilpailussa 43:nneksi ja vapaan sprintissä 44:nneksi. Oberstdorfin MM-kilpailuissa 2021 hän oli perinteisen sprintissä 49:s, 10 kilometrin vapaan hiihtotavan kilpailussa 52:s ja vapaan parisprintissä kuudestoista. Pekingin olympialaisissa 2022 hän sijoittui perinteisen hiihtotavan 10 kilometrillä 31:nneksi, vapaan sprintissä 34:nneksi sekä perinteisen parisprintissä kuudenneksi. Maastohiihdon maailmancupissa Unterweger kilpaili ensimmäisen kerran Lenzerheidessa tammikuussa 2016. Ensimmäiset maailmancupin pisteensä hän saavutti tammikuussa 2018 oltuaan Seefeldin vapaan hiihtotavan sprintissä 28:s. Parhaimmillaan hän on sijoittunut 23:nneksi Davosin vapaan hiihtotavan sprintissä joulukuussa 2020. == Lähteet == == Aiheesta muualla == Luokka:Itävaltalaiset maastohiihtäjät Luokka:Vuonna 1995 syntyneet Luokka:Elävät henkilöt
Judy Kang

Judy Kang (s. 13. heinäkuuta 1979 Toronto, Ontario) on kanadalainen viulisti. Hän aloitti viulunsoiton opiskelun 4-vuotiaana ja teki debyyttinsä orkesterin kanssa ollessaan 10-vuotias. Hän opiskeli Curtis Institutessa, Juilliard Schoolissa ja Manhattan School of Musicissa. Hän on voimakkaasti improvisoinnista kiinnostunut monipuolinen esiintyjä, joka vaihtelee tyylilajiaan sujuvasti klassisen ja nykypopin välillä. Hän on tehnyt yhteistyötä merkittävien orkestereiden, säveltäjien ja kapellimestarien kanssa, mutta toiminut myös muun muassa Lady Gagan viulistina.The Canadian Encyclopedia: Judy Kang Kang aloitti opiskelun Suzuki-menetelmällä. Hän on osallistunut hyväntekeväisyystyöhön. == Lähteet == Luokka:Kanadalaiset viulistit Luokka:Hyväntekeväisyyden harjoittajat Luokka:Vuonna 1979 syntyneet Luokka:Elävät henkilöt
Central River

Central River on yksi Gambian alueista. Se sijaitsee maan keskiosissa. Alueen pinta-ala on 2 895 neliökilometriä ja vuoden 2013 väestönlaskennassa siellä asui 221 907 ihmistä. Central Riverin hallinnollinen keskus on Janjanbureh. Gambian ollessa Ison-Britannian siirtokuntana, oli yksi niin sanotun protektoraatin hallinnollisista alueita MacCarthy Island. Gambian itsenäistyttyä brittien aluejako jäi voimaan. MacCarthy Islandin nimi muutettiin Central Riveriksi vuonna 1995. Central River jakautuu edelleen kymmeneen piirikuntaan: Fulladu West, Janjanbureh, Lower Saloum, Niamina, Dankunku, Niamina East, Niamina West, Niani, Nianija, Sami ja Upper Saloum. == Lähteet == Luokka:Gambian alueet
Jane Pierce

Jane Means Appleton Pierce (12. maaliskuuta 1806 – 2. joulukuuta 1863) oli Yhdysvaltain presidentti Franklin Piercen puoliso ja siten Yhdysvaltojen ensimmäinen nainen vuosina 1853–1857. Hän vastusteli miehensä pyrkimyksiä politiikkaan ja pyörtyi kuullessaan, että tämä oli valittu demokraattien presidenttiehdokkaaksi. Heidän pieni poikansa Benny kuoli junaonnettomuudessa juuri ennen presidentin virkakauden avajaisia, joita ei sen takia juhlittu. Jane Pierce ei koskaan toipunut menetyksestä. Hän joutui ponnistelemaan selvitäkseen asemansa vaatimista sosiaalisita tapahtumista. == Lähteet == Luokka:Yhdysvaltain ensimmäiset naiset Luokka:Vuonna 1806 syntyneet Luokka:Vuonna 1863 kuolleet
Marie von Ebner-Eschenbach

Marie von Ebner-Eschenbach (o.s. Dubsky, 13\. syyskuuta 1830 – 12. maaliskuuta 1916) oli itävaltalainen kirjailija, joka kuvasi romaaneissaan köyhien ja aristokratian elämää. Tunnetuimmassa teoksessaan Kunnan lapsi (Das Gemeindekind, 1887) hän kuvaa synnyinseutunsa Määrin oloja ja osoittaa sympatiaa köyhille ja lapsen ajatusmaailman ymmärtämystä. == Teokset == === Suomennetut teokset === * Kunnan lapsi (Das Gemeindekind), suom. Ester Peltonen, WSOY 1903. Sarja: Suurten kertojain teoksia, 9. Teos verkossa * Aforismeja (valikoima kokoelmista Fünfhundert Aphorismen, 2015, 4. p. ja Sämtliche Werke, Band 4, 1920), toimittanut ja suomentanut Tuija Tuomaala, Punos-kustannus 2023. ; Novelli * Krambambuli. Teoksessa: Krambambuli ja muita eläinsankareita. Kansanvalistusseura 1911 Kertomus verkossa == Alkukieliset teokset == * Maria Stuart in Schottland (1860) * Marie Roland 1867 * Die Weilchen 1870 * D:r Ritter 1872 * Waldfräulein 1873 * Ein Spätgeborner 1875 * Bozena 1876 * Neue Erzählungen 1881 == Asiasta muualla == * Vapaasti ladattavia Marie von Ebner-Eschenbachin e-kirjoja Projekti Lönnrotilta ja Project Gutenbergilta == Lähteet == Luokka:Itävaltalaiset kirjailijat Luokka:Vuonna 1830 syntyneet Luokka:Vuonna 1916 kuolleet
Cimarron

Cimarron voi viitata johonkin seuraavista: ==Elokuvat, televisio ja musiikki == * Cimarron (vuoden 1931 elokuva), yhdysvaltalainen lännenelokuva * Cimarron (vuoden 1960 elokuva), Anthony Mannin ohjaama elokuva * Cimarron Strip (1967–68), yhdysvaltalainen western-televisiosarja * Cimarron (albumi), Emmylou Harrisin albumi, 1981 * Rose of Cimarron, Pocon albumi * Spirit – villi ja vapaa (Spirit: Stallion of the Cimarron), vuoden 2002 elokuva ==Asuttuja paikkoja Yhdysvalloissa== * Cimarron (Kalifornia) * Cimarron (Colorado) * Cimarron Hills (Colorado) * Cimarron (Kansas) * Cimarron (New Mexico) * Cimarron City (Oklahoma) * Cimarronin piirikunta (Oklahoma) * Cimarron (Texas) ==Muita== * Cimarron, Edna Ferberin romaani * Cimarron-luokka (1939), Yhdysvaltain laivaston tankkeriluokka * Cimarron Valley Railroad, yhdysvaltalainen rautatieyhtiö * Uruguayncimarrón (cimarrón uruguayo), Uruguaysta kotoisin oleva koirarotu
Annette von Droste-Hülshoff

Annette, Freiin von Droste-Hülshoff (1797–1848) oli saksalainen runoilija, jonka kirjoittamaa pienoisromaania Juutalaispyökki pidetään yhtenä 1800-luvun realistisen kaunokirjallisuuden edelläkävijöistä. Von Droste-Hülshoff ensimmäinen runokokoelma sisälsi uskonnollisia runoja. Hänen kuuluisimmat runonsa kuvaavat Westfalenin maisemia. Ainoa proosateos on pienoisromaani Juutalaispyökki (Die Judenbuche, 1842), psykologinen tutkielma murhaajasta. Droste-Hülshoffin nuoruudenystävä Levin Schücking on kirjoittanut hänestä elämäkerran.Schücking, Christoph Bernhard Levin Anton Mathias Nordisk familjebok 24. 1916 == Teoksia == * Juutalaispyökki: tapainkuvaus Westfalin vuoristosta (Die Judenbuche, 1842). WSOY, 1910. == Lähteet == == Aiheesta muualla == * Kirjasampo Luokka:Saksalaiset kirjailijat Luokka:Vuonna 1797 syntyneet Luokka:Vuonna 1848 kuolleet
Anna Seghers

Anna Seghers, oikea nimi Netty Reiling Radványi, 1900 Mainz, Saksa – 1983 Itä- Berliini, Saksan demokraattinen tasavalta) oli saksalainen kirjailija. Hän kuvasi romaaneissaan juutalaisten vainoja natsi-Saksassa. Hänen tunnetuimpia teoksiaan ovat Seitsemäs risti (Das siebte Kreuz, 1942) ja Visado de tránsito (Transit, 1944). Useiden romaanien pohjalta on tehty myös elokuvia. Seghers opiskeli historiaa, taidehistoriaa ja sinologiaa. Hän oli kommunistisen puolueen jäsen vuodesta 1928 ja lähti maanpakoon 1933. Hän asui 1941–1947 Meksikossa. Hän palasi Itä-Beliiniin, jossa hän toimi DDR:n kirjailijaliiton puheenjohtajana. Seghers oli itse juutalainen. Kun Hitler nousi valtaan, Seghersin teokset kiellettiin ja hän oli lyhyen aikaa pidätettynä. Hän pakeni perheineen Pariisiin. Saksalaisten vallattua Ranskan Seghers pakeni Meksikoon. Toisen maailmansodan jälkeen Seghers asui ja kirjoitti Itä-Saksassa. ==Suomennetut teokset== * St. Barbaran kalastajien kapina (Aufstand der Fischer von St. Barbara, 1928), suom. Elvi Sinervo, WSOY 1954 Pieni kirjasto: 15 * Seitsemäs risti (Das siebte Kreuz, 1942), suom. Elvi Sinervo, Kansankulttuuri 1961 * Kuolleet pysyvät nuorina, kaksi osaa (Die Toten bleiben jung, 1949), suom. Elvi Sinervo ja Ilkka Ryömä, Kansankulttuuri 1963 ;Novelli * Herran rukous: välikohtaus vuodelta 1933, antologiassa: Neljäs Hyvää yötä, toim. V. Hämeen-Anttila, Hämeenlinna: Arvi A. Karisto 1937 ja julkaisussa: Tulenkantajat 5 (1937): 44. == Lähteet == == Aiheesta muualla == Luokka:Saksalaiset kirjailijat Luokka:Vuonna 1900 syntyneet Luokka:Vuonna 1983 kuolleet
Anita Nyman

Anita Nyman (s. 15. syyskuuta 1971) on suomalainen uransa lopettanut maastohiihtäjä. Hän kilpaili 1993–2005. Vuoden 1998 talviolympialaisissa Naganossa hän tuli seitsemänneksi 4 × 5 km:n viestihiihdossa ja 44:ksi 5 km + 10 km:n yhdistetyssä takaa-ajossa. Perinteisellä tyylillä hiihdetyssä 5 km:n kisassa Nyman sijoittui sijalle 56. Nyman tuli 26:ksi 15 km:n hiihdossa vuoden 1999 maailmanmestaruuskisoissa Ramsaussa. Hänen paras world cup -tuloksensa on 17. sija 10 km:n vapaan tyylin kilpailussa Japanin Hakubassa tammikuussa 1997. Nymanin paras henkilökohtainen tulos on kolmas sija 5 km:n Continental Cup -kilpailussa Kuusamossa maaliskuussa 1995. Kisa käytiin vapaalla tyylillä. ==Lähteet== *Anita Nyman Hakala, FIS *Women's 4 × 5 km cross-country relay Olympic results: 1976-2002 Luokka:Vuonna 1971 syntyneet Luokka:Elävät henkilöt Luokka:Suomalaiset maastohiihtäjät
Virpi Moskari

Virpi Moskari on suomalainen laulaja, äänialaltaan mezzosopraano, ja suomalaisen a cappella lauluyhtye Rajattoman perustaja. Hän lauloi yhtyeessä 20 vuotta, lopetti vuoden 2018 alussa. Moskari kävi Itä-Helsingin musiikkiopistoa, jossa hän opiskeli viulun- ja pianonsoittoa, ja myöhemmin hän opiskeli laulua. Moskari kävi Sibelius-lukion ja lauloi sen kamarikuorossa. Hän on kamarikuoro Grex Musicuksen perustajajäsenBiography , Rajaton official site ja laulaa CD:llä The Making of the Drum.Making of the Drum, Fuga Moskari laulaa myös kahdella Ultra Bran CD:llä Vapaaherran elämää ja Sinä päivänä kun synnyin.Ultra-Bra: Vapaaherran elämää, discogs.comUltra-Bra: Sinä päivänä kun synnyin, discogs.com ==Lähteet== ==Aiheesta muualla == * Luokka:Suomalaiset mezzosopraanot Luokka:Syntymävuosi puuttuu Luokka:Elävät henkilöt
Güler Sabancı

Güler Sabancı (s. 1955, Adana, Turkki) on turkkilainen yritysjohtaja. Hänen isoisänsä Hacı Ömer Sabancı (1906–66) perusti 1930-luvulla alkujaan tekstiilialan yrityksen. Siitä on sittemmin kehittynyt Turkin rikkaimpiin kuuluvan Sabancı-suvun monialakonserni, jonka sijoituksia hoidetaan Sabancı Holding -yhtiön välityksellä. Güler Sabancı on tämän holdingyhtiön toimitusjohtaja (2018). Hän toimii myös suvun mukaan nimetyn Sabancı- yliopiston pääjohtajana ja on Turkin suurimman yksityisesti omistetun säätiön, Sabancı-säätiön hallituksen puheenjohtaja. Vuodesta 2013 hän on ollut myös Siemen AG:n johtokunnan jäsen. Yhdysvaltalainen talousjulkaisu Forbes luokitteli Sabancın vuoden 2017 maailman vaikutusvaltaisimpien naisten listallaan sijalle 58. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 17. sijalle (2017). Vuonna 2016 yhteensä 16 maassa toimivan Sabancı-yhtymän liikevaihto oli noin 11,5 miljardia dollaria. Yhtymän toimialoja ovat pankki- ja vakuutustoiminta, energia, vähittäismyynti ja tuotannollinen teollisuus (auto-, ruoka- ja tupakkateollisuus, turismi, kemikaalit). Yhtymän liikevaihto kasvoi 12 prosenttia ja liikevoitto 19 prosenttia edellisvuodesta. Sabancılla on alempi korkeakoulututkinto (B.A./B.Sc.) Boğaziçi-yliopistosta. Hän on naimaton. ==Lähteet== ==Aiheesta muualla== Luokka:Turkkilaiset henkilöt Luokka:Yritysjohtajat Luokka:Vuonna 1955 syntyneet Luokka:Elävät henkilöt
Bucktonin linna

Bucktonin linna oli keskiaikainen linna Englannissa, joka rakennettiin ja purettiin luultavasti 1100-luvulla. Vanhin kirjallinen todiste linnasta on vuodelta 1360, jolloin se oli jo rauniona. == Lähteet == Luokka:Englannin linnat Luokka:Suur-Manchesterin rakennukset ja rakennelmat
Gyda Enger

Gyda Enger (s. 14. tammikuuta 1993) on norjalainen uransa päättänyt mäkihyppääjä. Hänen seuransa oli Hernes IL Enger on osallistunut MM- kilpailuihin kaksi kertaa. Oslon MM-kilpailuissa 2011 hän oli normaalimäessä 26:s ja Falunin MM-kilpailuissa 2015 28:s. Vuoden 2014 talviolympialaisissa Enger hyppäsi normaalimäessä 24:nneksi. Maailmancupissa Enger kilpaili ensimmäisen kerran joulukuussa 2011 Lillehammerissa sijoittuen 38:nneksi. Parhaimmillaan hän sijoittui kuudenneksi tammikuussa 2014 Tšaikovskissa. Nuorten MM-kilpailuihin Enger on osallistunut kuusi kertaa vuosina 2007, 2008 ja 2010–2013. Joukkuemäessä hän oli neljäs vuonna 2013. Normaalimäessä hän on sijoittunut parhaimmillaan 14:nneksi. == Lähteet == Luokka:Norjalaiset mäkihyppääjät Luokka:Vuonna 1993 syntyneet Luokka:Elävät henkilöt
Lorena Gale

Lorena Gale (9. toukokuuta 1958 Montreal, Québec – 21. kesäkuuta 2009 Vancouver, Brittiläinen Kolumbia) oli kanadalainen näyttelijä, näytelmäkirjailija ja aktivisti. Hän loi mittavan uran kanadalaisen teatterin parissa, mutta tuli ehkä kaikkein tunnetuimmaksi ylipapitar Eloshan roolista televisiosarjassa Taisteluplaneetta Galactica.The Canadian Encyclopedia: Lorena Gale Gale oli kolmannen sukupolven kanadalainen. Hän valmistui Montrealin Marianopolis Collegesta vuonna 1977. Hän opiskeli myös Concordian yliopistossa sekä Kanadan kansallisessa teatterikoulussa ja kävi kuusikuukautisen kurssin New Yorkissa torontolaissyntyisen näyttelemisvalmentaja Paul Mannin kanssa. Vuonna 2005 Gale sai taiteiden maisterin oppiarvon Simon Fraserin yliopistosta (Vancouver). Gale muutti vuonna 1988 Vancouveriin, jossa hän vuonna 1991 voitti Jessie Richardson -palkinnon sivuroolistaan teatterissa. Vuonna 1991 hän meni naimisiin ohjaaja John Cooperin kanssa. Cooper oli samalla hänen säännöllinen yhteistyökumppaninsa. Itse kirjoittamissaan näytelmissä Gale toi esiin mustaihoisten asemaan liittyneitä aiheita. Näillä avuilla hän pääsi myös ehdolle Kenraalikuvernöörin kirjallisuuspalkinnon saajaksi. Hän kuoli syöpään. == Lähteet == Luokka:Kanadalaiset näyttelijät Luokka:Kanadalaiset näytelmäkirjailijat Luokka:Vuonna 1958 syntyneet Luokka:Vuonna 2009 kuolleet
Helena Olsson Smeby

pienoiskuva|Helena Olsson Smeby vuonna 2013.Helena Olsson Smeby (s. 15. marraskuuta 1983) on norjalainen uransa päättänyt mäkihyppääjä. Hänen seuransa oli Byaasen. Liberecin MM-kilpailuissa 2009 Smeby oli normaalimäessä 16:s. Vuoden 2014 talviolympialaisissa hän hyppäsi normaalimäessä 14:nneksi. Maailmancupissa Smeby kilpaili ensimmäisen kerran joulukuussa 2013 Lillehammerissa sijoittuen 13:nneksi. Parhaimmillaan hän on sijoittunut neljänneksi joulukuussa 2013 Hinterzartenissa kaksi kertaa ja tammikuussa 2014 Zaōssa. == Lähteet == Luokka:Norjalaiset mäkihyppääjät Luokka:Vuonna 1983 syntyneet Luokka:Elävät henkilöt
Claire Harris

Claire Harris (13. kesäkuuta 1937 Port-of-Spain, Trinidad – 5. helmikuuta 2018 Kanada) oli kanadalainen runoilija. Hänen ensimmäinen runokokoelmansa oli Fables from the Women's Quarters (1984), jonka jälkeen hän julkaisi useita muita kokoelmia. Hän on saavuttanut työllään kansallista ja kansainvälistä tunnustusta. Hän pääsi ehdolle Kenraalikuvernöörin palkinnon saajaksi, ja Fables-teoksella hän sai Commonwealth Awardin runoudesta. Usein Harris esittelee runoudessaan sortoa ja väkivaltaa kohtaavien mustaihoisten naisten läpikäymiä psykologisia kamppailuita.The Canadian Encyclopedia: Claire Harris Harris opiskeli Dublinissa ja Jamaikalla. Muutettuaan Kanadaan vuonna 1966 hän opetti lukiotasolla englannin kieltä ennen uran aloittamista runoilijana. == Lähteet == Luokka:Kanadalaiset runoilijat Luokka:Vuonna 1937 syntyneet Luokka:Vuonna 2018 kuolleet
Ull-Britt Gustafsson-Pensar

Ull-Britt Gustafsson-Pensar (s. 1931 LoviisaNykarlebyvyer ) on suomalainen äidinkielen (ruotsi) lehtori, koulutukseltaan filosofian maisteri. Hän on ollut suomenruotsalaisen virsikirjakomitean jäsen 1975–1983. Hänen muokkaamiaan tekstejä on Suomen ruotsinkielisessä virsikirjassa vuodelta 1986 seitsemän virttä sekä yksi hänen kirjoittamansa virsi. Hän on kääntänyt ruotsiksi suomalaisia, saksalaisia, englantilaisia, virolaisia ja norjalaisia virsiä. Ruotsin kirkon virsikirjassa Den svenska psalmboken 1986 on yksi hänen muokkaamaana virsi: 293 "Sanningens Ande" (Z. Topelius) ja yksi hänen kääntämänsä virsi, 646, "Grip du mig, Helige Ande" (P. Perkiö). Ruotsin kirkon virsikirjassa (suomenkielinen) on lisäksi kolme hänen käännöstään lisäosassa, jossa virret ovat suomeksi ja ruotsiksi (Virret 724:3, "Nu sjunker bullret"/"Och vaka Kristus", 741 "Vår fader och Gud" ja 746 "Lik ängens sköna blomma"). ==Virret== Gustafsson-Pensarin kirjoittama virsi Suomen kirkon ruotsinkielisessä virsikirjassa: *465 Ett barn som döps i Jesu namn Gustafsson-Pensarin kääntämät virret Suomen kirkon ruotsinkielisessä virsikirjassa: * 118 Grip du mig Helige Ande (sanat: Pia Perkiöː Kosketa minua Henki, suomenkielinen virsikirja 125) * 228 Till måltif Herren kallar (sanat: Kurt Rommel, suom.: Jo Herran armopöytä, suomenkielinen virsikirja 452) * 429 Vår tröghet är så stor, o Gud (sanat: Fred Kaan) * 446 Guds familj är världens största (sanat: Jukka Lehtinen) * 528 Nu sjunker bullret, 3. säkeistö: Och vaka, Kristus (3. säkeistön sanat: Anna-Maija Raittila, suomenkielinen virsikirja 565) * 554 Vår Fader och Gud (sanat: Helena Shuuladu, suomenkielinen virsikirja 603) * 556 Lik ängens sköna blomma (sanat: Hallgrimur Pétursson, suomenkielinen virsikirja 616) Virsikirjan lisävihkossa Sång i Guds värld: * 884 O, Jesus Krist, förvandla mig (sanat: Eyvind Skeie, suomenkielinen virsikirjan lisävihko 951) * 895 Kristna, kom i morgonljuset (sanat: Eyvind Skeie) * 896 Vi sträcker våra händer (sanat: Svein Ellingsen) == Lähteet == ==Aiheesta muualla== * Birgitta Sarelin: Psalmarbete i Finland Luokka:Suomalaiset virsirunoilijat Luokka:Vuonna 1931 syntyneet Luokka:Elävät henkilöt
Nguyễn Thị Phương Thảo

Nguyen Thi Phuong Thao tai Nguyễn Thị Phương Thảo (s. ) on vietnamilainen yrittäjä, yritysjohtaja ja dollarimiljardööri. Hän on perustamansa, vuonna 2011 toimintansa aloittaneen VietJet Air -lentoyhtiön toimitusjohtaja. Kun yhtiö vietiin pörssiin helmikuussa 2017, Thaosta tuli miljardööri. Yhdysvaltalainen talousjulkaisu Forbes arvioi maaliskuussa 2018 hänen omistustensa arvoksi 3,1 miljardia Yhdysvaltain dollaria. Yhdysvaltalainen talousjulkaisu Forbes luokitteli Thaon vuoden 2017 maailman vaikutusvaltaisimpien naisten listallaan sijalle 55. Talousjulkaisu Fortune nosti hänet maailman talouselämän kansainvälisten (ei-yhdysvaltalaisten) naisvaikuttajien 50. sijalle (2017). VietJet Air on saanut mediahuomiota, mutta on herättänyt myös pahennusta esittelemällä bikiniasuisia lentoemäntiä ja malleja lehtimainoksissaan ja toisinaan myös lennoillaan sekä julkistamalla vähäpukeisia lentoemäntiä esitteleviä kalentereita useana vuonna. Thao on naimisissa, kaksi lasta. ==Lähteet== Luokka:Vietnamilaiset miljardöörit Luokka:Yritysjohtajat Luokka:Vuonna 1970 syntyneet Luokka:Elävät henkilöt
Yurina Yamada

pienoiskuva|Yurina Yamada vuonna 2012.Yurina Yamada (s. 12. heinäkuuta 1996 Otari) on japanilainen uransa päättänyt mäkihyppääjä. Hänen seuransa oli Waseda University. Vuoden 2014 talviolympialaisissa Yamada hyppäsi normaalimäessä 30:nneksi eli viimeiseksi. Maailmancupissa Enger kilpaili ensimmäisen kerran tammikuussa 2012 Hinterzartenissa sijoittuen 16:nneksi. Parhaimmillaan hän sijoittui kymmenenneksi maaliskuussa 2012 Zaōssa. Nuorten MM-kilpailuihin Enger on osallistunut neljä kertaa. Vuosina 2012 ja 2014 hän voitti joukkuemäessä maailmanmestaruuden ja vuonna 2015 pronssia. Normaalimäessä hän on sijoittunut parhaimmillaan 11:nneksi vuosina 2012 ja 2015. == Lähteet == Luokka:Japanilaiset mäkihyppääjät Luokka:Vuonna 1996 syntyneet Luokka:Elävät henkilöt
Sue Myrick

Suellen ”Sue” Myrick (o.s. Wilkins, s. 1. elokuuta 1941 Tiffin, Ohio) on yhdysvaltalainen poliitikko republikaanisesta puolueesta. Hän toimi vuosina 1995–2013 Yhdysvaltain edustajainhuoneen jäsenenä Pohjois-Carolinasta. == Ura == Myrick toimi ennen poliittista uraansa muun muassa itse perustamansa Myrick Advertising and Public Relations -yrityksen toimitusjohtajana Charlottessa, Pohjois-Carolinassa. Vuonna 1983 hänet valittiin Charlotten kaupunginvaltuustoon, jonka jäsen hän oli vuoteen 1985, ja vuonna 1987 ensimmäisenä naisena Charlotten pormestariksi. Hän voitti tuolloin istuvan pormestarin, demokraatti Harvey Ganttin. Gantt oli kaupungin ensimmäinen afroamerikkalainen pormestari. Myrick toimi Charlotten pormestarina kaksi kaksivuotiskautta, vuoteen 1991. Vuonna 1992 hän pyrki Yhdysvaltain senaattiin Pohjois-Carolinasta, mutta jäi republikaanien esivaaleissa toiseksi Lauch Fairclothin jälkeen. Vuonna 1994 hän pyrki onnistuneesti Yhdysvaltain edustajainhuoneeseen perinteisesti konservatiivisesta Pohjois-Carolinan yhdeksännestä vaalipiiristä. Hän voitti ensin republikaanien esivaaleissa Pohjois-Carolinan edustajainhuoneen vähemmistöjohtajan David Balmerin ja myöhemmin varsinaisissa vaaleissa demokraatti Rory Blaken. Myrick sai tuolloin 65 prosenttia annetuista äänistä ja kaikissa myöhemmissä vaaleissaankin vähintään 63 prosenttia. Myrick toimi Yhdysvaltain edustajainhuoneen jäsenenä yhdeksän kaksivuotiskautta, tammikuusta 1995 tammikuuhun 2013. Hän ei ollut ehdolla kymmenennelle kaudelle vuoden 2012 vaaleissa. Myrick oli edustajainhuonevuosinaan yhteensä kuuden eri valiokunnan jäsen, budjettivaliokunnan, energia- ja kauppavaliokunnan, pienyritysvaliokunnan, sääntövaliokunnan, tiedevaliokunnan ja tiedusteluvaliokunnan. Hän toimi myös yhden tiedusteluvaliokunnan alivaliokunnan (Subcommittee on Terrorism, Human intelligence, Analysis and Counterintelligence) puheenjohtajana. Myöhemmin Myrick on muun muassa toiminut Footwear Distributors and Retailers of America -järjestön ja The Inspiration Networks -televisioyhtiön lobbarina. == Yksityiselämä == Sue Myrick on ollut kahdesti naimisissa, ensin Jim Forestin ja vuodesta 1977 Ed Myrickin kanssa. Hänellä on kaksi poikaa ensimmäisestä liitostaan. Toinen pojista, Dan Forest, valittiin vuonna 2012 Pohjois- Carolinan varakuvernööriksi. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset pormestarit Luokka:Yhdysvaltalaiset republikaanipoliitikot Luokka:Vuonna 1941 syntyneet Luokka:Elävät henkilöt
Karen Solie

Karen Solie (s. 6. heinäkuuta 1966 Moose Jaw, Saskatchewan) on kanadalainen runoilija. Hän varttui sukunsa maatilalla Saskatchewanin maaseudulla ja opiskeli Lethbridgen sekä Victorian yliopistoissa. Hän on opettanut englannin kieltä Victorian yliopistossa ja runoutta Banff Centressä. Hän on toiminut useiden eri yliopistoiden ja taidekeskusten, kuten Albertan ja New Brunswickin yliopistoiden nimikkokirjailijana. Solie on yksi maansa johtavista nykyaikaisista lyyrisistä runoilijoista. Hänen ensimmäinen kokoelmansa, palkittu Short Haul Engine, julkaistiin vuonna 2001. Sitä seurasivat Modern and Normal (2005) ja Pigeon (2009).The Canadian Encyclopedia: Karen Solie == Lähteet == Luokka:Kanadalaiset runoilijat Luokka:Vuonna 1966 syntyneet Luokka:Elävät henkilöt
HLTV

HLTV (verkkosivuna HLTV.org) on tanskalainen Counter-Strike-pelisarjan kilpapelaamiseen keskittyvä uutis- ja foorumiverkkosivu. Se sisältää uutisten ja foorumien lisäksi myös turnausten tietoja ja niihin liittyvän kuvagallerian, otteluiden tulos- ja tilastotiedot ja otteluiden vedonlyönnin. HLTV.org on saanut nimensä Valven kehittämästä tietokoneohjelmasta, Half-Life TV:stä. == Half-Life TV == HLTV (tietokoneohjelmana Half-Life TV) on Valven vuonna 2001 luoma tietokoneohjelma, jonka avulla TV-tuettujen GoldSrc- pelimoottorilla toimivien pelipalvelinten sisäistä pelaamista voi seurata ”bird’s-eye view” -menetelmällä reaaliaikaisesti, viiveellä tai uusintana (demona). Lisäksi se myös mahdollistaa rajattoman katsojamäärän suorissa otteluissa. TV:llä on oma IP-osoitteensa, jonka avulla pelipalvelimelle liitytään katsojaksi. HLTV-tuettuja pelejä ovat Counter-Strike 1.6, Counter- Strike: Condition Zero ja Day of Defeat. Half-Life TV:stä kehitettiin vuonna 2010 uudempi versio, Source-moottorilla toimiva SourceTV. Se toimii TV- tuetuissa Source-moottorilla toimivissa peleissä kuten Counter-Strike: Sourcessa ja Counter-Strike: Global Offensivessa. == HLTV TOP 20 == HLTV julkistaa joka vuoden alussa viime vuonna menestyneimmät 20 pelaajaa. Konsepti alkoi vuonna 2010 Counter-Strikessä ja jatkui sittemin Counter-Strike: Global Offensivessa. == Lähteet == Luokka:Videopelisivustot Luokka:Counter-Strike
Karen-Sofie Styrmoe

Karen-Sofie Styrmoe(-Oseid) (20. lokakuuta 1930 Tinn – 14. heinäkuuta 2001 Oslo) oli norjalainen alppihiihtäjä. Hän osallistui vuoden 1952 talviolympialaisiin Oslossa. Siellä hän kilpaili naisten syöksylaskussa ja pääsi siinä 31. sijalle. Hän osallistui myös slalomiin, jossa hän pääsi 23. sijalle.Sports-Reference.com: Karen-Sofie Styrmoe == Lähteet == Luokka:Norjalaiset alppihiihtäjät Luokka:Vuonna 1930 syntyneet Luokka:Vuonna 2001 kuolleet